**1. Spoločnosť**

Tieto všeobecné obchodné podmienky sa vzťahujú výlučne na poskytovanie jazykových kurzov, ktoré sú organizované spoločnosťou TOP TRANSLATIONS, s.r.o., IČO: 51861810, Mlynská 198/61, 02901 Námestovo, zapísaná v Obchodnom registri Okresného súdu Žilina, oddiel: Sro, vložka č. 70580/L, TOP TRANSLATIONS, s.r.o. IČO: 51861810, Mlynská 198/61, 02901 Námestovo (ďalej len „Spoločnosť“) v priestoroch jej sídla, prípadne v externých priestoroch prenajatých na tento účel.

Tieto všeobecné obchodné podmienky upravujú zmluvný vzťah medzi Spoločnosťou a študentom jazykových kurzov, ktorým je fyzická osoba, právnická osoba, prípadne zákonný zástupca fyzickej osoby, ak je študentom osoba mladšia ako 18 rokov (ďalej len „študent“) a sú pre obidve zúčastnené zmluvné strany záväzné. Všeobecné obchodné podmienky tvoria neoddeliteľnú súčasť zmluvného vzťahu medzi Spoločnosťou a študentom.

**2. Prihlásenie na jazykový kurz**

Zmluvný vzťah medzi Spoločnosťou a študentom vzniká na základe podpísanej písomnej prihlášky odovzdanej Spoločnosti. Odovzdaním, resp. odoslaním prihlášky deklaruje študent svoj súhlas s uvedenými všeobecnými obchodnými podmienkami. Prihlásenie sa do jazykového kurzu je pre študenta záväzné.

**3. Poplatok za jazykové kurzy a spôsob úhrady**

Poplatok za jazykové kurzy je uvedený na internetovej stránke www.lingviko.sk Študent sa potvrdením nástupu na kurz zaväzuje zaplatiť poplatok za vybraný jazykový kurz. Poplatok za jazykový kurz je možné uhradiť prevodom na účet, vkladom na účet uvedeného na faktúre alebo v hotovosti v priestoroch Spoločnosti. Splatnosť poplatku za jazykový kurz je uvedená na faktúre.

**4. Storno podmienky a právo na zmeny v organizácií jazykových kurzov**V prípade, že sa pred nástupom na jazykový kurz rozhodne študent odstúpiť od zmluvného vzťahu, je takéto odstúpenie pre Spoločnosť účinné až po obdržaní písomnej výpovede (e-mailom na adresu **lingviko@gmail.com** alebo listom na adresu Spoločnosti). V prípade obdržania písomnej výpovede v deň, ktorý predchádza dňu v ktorom sa má zahájiť jazykový kurz vzniká Spoločnosti nárok na storno poplatok vo výške 20% z celkovej ceny jazykového kurzu uvedeného na študentovej faktúre. V prípade obdržania písomnej výpovede v deň zahájenia jazykového kurzu vzniká Spoločnosti nárok na storno poplatok výške 100% z celkovej ceny jazykového kurzu uvedeného na študentovej faktúre.
Spoločnosť si vyhradzuje právo na zmenu v jazykových kurzoch, ktoré propaguje na svojej internetovej stránke **www.lingviko.sk** prípadne prostredníctvom iných propagačných aktivít. Ide o nasledovné zmeny: zrušenie jazykového kurzu alebo jeho časti, prípadne inú organizačnú zmenu (zmena učebných plánov, zmena miesta a času konania, zmena učebne, zmena učebného materiálu, zrušenie hodiny a pod.) Ak dôjde k uvedeným zmenám, bude študent bezodkladne informovaný e-mailom alebo telefonicky. V prípade zrušenia kurzu alebo jeho časti Spoločnosťou vzniká študentovi nárok na vrátenie pomernej časti poplatku za jazykový kurz. Spoločnosť má právo zrušiť skupinu kurzu s počtom študentov nižším ako dohodnuté, prípadne alikvótne znížiť počet lekcií v prípade začatia kurzu s počtom študentov v skupine nižším ako dohodnuté. Spoločnosť si vyhradzuje právo na otvorenie kurzu s dohodnutým maximálnym počtom, v prípade, že všetky prihlášky boli podané pred začiatkom kurzu. Prípadne alikvótne zvýšiť počet lekcií v prípade začatia kurzu s počtom študentov v skupine vyšším ako dohodnuté. Spoločnosť nenesie zodpovednosť za zrušenie jazykových kurzov z dôvodu zásahu vyššej moci.

**5. Neúčasť na hodine**

Za neúčasť študenta na výučbe Spoločnosť neposkytne žiadnu finančnú kompenzáciu. Prerušenie kurzu a prenesenie kurzovného poplatku do ďalších termínov nie je možné. Študent si môže nahradiť zameškanú hodinu v inej skupine rovnakej vedomostnej úrovne, ak takáto skupina existuje. Náhrada hodín je možná len v danom termíne a nie je prenosná do ďalších termínov. Študent je povinný akceptovať jeden z možných termínov náhrady. V opačnom prípade mu táto náhrada prepadá. V prípade individuálnych vyučovacích hodín, ktoré si študent objednal v časovom predstihu, ale z akýchkoľvek dôvodov sa ich nemôže zúčastniť, je povinný túto skutočnosť oznámiť Spoločnosti pred začatím kurzu na číslo  **0911 316 984**, alebo elektronickou poštou na adresu **lingviko@gmail.com**. Túto skutočnosť je potrebné oznámiť najneskôr do 20:00 hodiny pracovného dňa, ktorý predchádza dňu v ktorom sa má vyučovanie konať. Ak študent zruší hodinu po 20:00 hodine pracovného dňa, ktorý predchádza dňu v ktorom sa má vyučovanie konať alebo sa jej nezúčastní, nemá nárok na vrátenie poplatku za neuskutočnenú vyučovaciu hodinu. Študent má právo požiadať o zmenu času výučby dva krát za polrok (v prípade, že sa zúčastňuje kurzu raz do týždňa), alebo 4 krát za polrok (v prípade, že sa zúčastňuje kurzu dvakrát do týždňa). Predplatené individuálne hodiny si študent môže vyčerpať v časovom horizonte 6 mesiacov od úhrady daných hodín, ak nebolo dohodnuté inak.

**6. Reklamačný poriadok**

### Tento reklamačný poriadok bol spracovaný podľa Občianského zákonníka v znení neskorších predpisov (ďalej len „Zákon“) a vzťahuje sa na spotrebný tovar alebo službu (ďalej len „Tovar“), u ktorého sú v záručnej dobe uplatňované práva kupujúceho z odpovednosti za chyby (ďalej len „Reklamácie“).

Predávajúci zodpovedá za vady, ktoré má tovar pri prevzatí kupujúcim. Pri použitých veciach nezodpovedá za vady vzniknuté ich použitím alebo opotrebením. Pri veciach predávaných za nižšiu cenu nezodpovedá za vadu, pre ktorú bola dojednaná nižšia cena. Ak nejde o veci, ktoré sa rýchlo kazia, alebo o použité veci, zodpovedá predávajúci za vady, ktoré sa vyskytnú po prevzatí veci v záručnej dobe (záruka).

Záručná doba na nový tovar je 24 mesiacov, ktorá plynie od prevzatia tovaru kupujúcim. Záručná doba na použitý tovar je 12 mesiacov. Záručnú doba na služby (oprava alebo úprava veci) je 3 mesiace. Záručné doba na zhotovenie veci na zákazku je 24 mesiacov. Ak je na predávanej veci, jej obale alebo návode k nej pripojenom vyznačená lehota na použitie, záručná doba neskončí pred uplynutím tejto lehoty.

Záručná doba pre kupujúceho, ktorý nie je spotrebiteľom, je 24 mesiacov.

Ak má kúpenú vec uviesť do prevádzky iný podnikateľ než predávajúci, začne záručná doba plynúť až odo dňa uvedenia veci do prevádzky, pokiaľ kupujúci objednal uvedenie do prevádzky najneskôr do troch týždňov od prevzatia veci a riadne a včas poskytol na vykonanie služby potrebnú súčinnosť.

Záručný list sa vystavuje na žiadosť kupujúceho. Na uplatnenie reklamácie postačuje doklad o kúpe.

Ak má tovar vadu, ktorú možno odstrániť, má kupujúci právo, aby bola bezplatne, včas a riadne odstránená. Predávajúci je povinný vadu bez zbytočného odkladu odstrániť.

Kupujúci môže namiesto odstránenia vady požadovať výmenu veci, alebo ak sa vada týka len súčasti veci, výmenu súčasti, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady. Predávajúci môže vždy namiesto odstránenia vady vymeniť vadnú vec za bezvadnú, ak to kupujúcemu nespôsobí závažné ťažkosti. Ak ide o vadu, ktorú nemožno odstrániť a ktorá bráni tomu, aby sa vec mohla riadne užívať ako vec bez vady, má kupujúci právo na výmenu veci alebo má právo od zmluvy odstúpiť.

Tie isté práva prislúchajú kupujúcemu, ak ide síce o odstrániteľné vady, ak však kupujúci nemôže pre opätovné vyskytnutie sa vady po oprave alebo pre väčší počet vád vec riadne užívať. Ak ide o iné neodstrániteľné vady, má kupujúci právo na primeranú zľavu z ceny veci.

Práva zo zodpovednosti za vady sa uplatňujú u predávajúceho, na adrese TOP TRANSLATIONS, s.r.o., Mlynská 198/61, 029 01 Námestovo. Ak je však v záručnom liste uvedený záručný servis, ktorý je v mieste predávajúceho alebo v mieste pre kupujúceho bližšom, uplatní kupujúci právo na opravu v záručnom servise. Záručný servis je povinný opravu vykonať v lehote najneskôr do 30 dní.

Ak dôjde k výmene, začne plynúť záručná doba znova od prevzatia novej veci. To isté platí, ak dôjde k výmene súčiastky, na ktorú bola poskytnutá záruka.

Vybavením reklamácie sa rozumie ukončenie reklamačného konania odovzdaním opraveného výrobku, výmenou výrobku, vrátením kúpnej ceny výrobku, vyplatením primeranej zľavy z ceny výrobku, písomná výzva na prevzatie plnenia alebo jej odôvodnené zamietnutie.

Pri uplatnení reklamácie predávajúci určí spôsob vybavenia reklamácie ihneď alebo v zložitých prípadoch najneskôr do 3 pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu výrobku alebo služby, najneskôr do 30 dní odo dňa uplatnenia reklamácie. Po určení spôsobu vybavenia reklamácie sa reklamácia vybaví ihneď, v odôvodnených prípadoch možno reklamáciu vybaviť aj neskôr; vybavenie reklamácie však nesmie trvať dlhšie ako 30 dní odo dňa uplatnenia reklamácie. Po uplynutí lehoty na vybavenie reklamácie má kupujúci právo od zmluvy odstúpiť alebo má právo na výmenu výrobku za nový výrobok.

Ak kupujúci uplatnil reklamáciu výrobku počas prvých 12 mesiacov od kúpy, môže predávajúci vybaviť reklamáciu zamietnutím len na základe odborného posúdenia; bez ohľadu na výsledok odborného posúdenia nebude od kupujúceho vyžadovať úhradu nákladov na odborné posúdenie ani iné náklady súvisiace s odborným posúdením.

Predávajúci je povinný poskytnúť kupujúcemu kópiu odborného posúdenia odôvodňujúceho zamietnutie reklamácie najneskôr do 14 dní odo dňa vybavenia reklamácie. Ak kupujúci reklamáciu výrobku uplatnil po 12 mesiacoch od kúpy a predávajúci ju zamietol, predávajúci v doklade o vybavení reklamácie uvedie, komu môže kupujúci zaslať výrobok na odborné posúdenie. Ak je výrobok zaslaný na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia.

Ak kupujúci odborným posúdením preukáže zodpovednosť predávajúceho za vadu, môže reklamáciu uplatniť znova; počas vykonávania odborného posúdenia záručná doba neplynie. Predávajúci je povinný kupujúcemu uhradiť do 14 dní odo dňa znova uplatnenia reklamácie všetky náklady vynaložené na odborné posúdenie, ako aj všetky s tým súvisiace účelne vynaložené náklady. Znova uplatnenú reklamáciu nemožno zamietnuť.

Predávajúci je povinný pri uplatnení reklamácie vydať kupujúcemu potvrdenie. Ak je reklamácia uplatnená e-mailom, predávajúci je povinný potvrdenie o uplatnení reklamácie doručiť kupujúcemu ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak kupujúci má možnosť preukázať uplatnenie reklamácie iným spôsobom.

**6. Odstúpenie od zmluvy**

Spoločnosť si vyhradzuje právo odstúpiť od zmluvy uzatvorenej so študentom z dôvodu naplnenia kapacít jazykového kurzu. Prednosť majú skôr platiaci študenti. Ak študent závažným spôsobom narušuje priebeh kurzu resp. ohrozí zdravie účastníkov alebo pedagógov, má Spoločnosť právo odstúpiť od zmluvy uzatvorenej so študentom bez finančnej náhrady.

Spoločnosť má právo odstúpiť od zmluvy v prípade neuhradenia poplatku za jazykový kurz v lehote splatnosti. V prípade akýchkoľvek sťažností zo strany študenta, je potrebné tieto bezodkladne nahlásiť písomnou formou (e-mailom na adresu lingviko@gmail.com, na tel. 0911316984, najneskôr však do 10 pracovných dní odo dňa absolvovania výučby. Za výučbu sa pre tento prípad považuje každá jednotlivá vyučovacia hodina. Nároky vyplývajúce zo zodpovednosti za chyby zanikajú, ak sú uplatnené oneskorene.

Študent nemá právo odstúpiť od zmluvy a žiadať o vrátenie poplatku za kurz z dôvodu, že nebol spokojný s lektorom, metodikou výučby a/alebo použitým materiálom.

Kupujúci môže odstúpiť od zmluvy, predmetom ktorej je dodanie tovaru, aj pred začatím plynutia lehoty na odstúpenie od zmluvy.

Kupujúci nemôže odstúpiť od zmluvy, predmetom ktorej je:

* poskytnutie služby, ak sa jej poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy po úplnom poskytnutí služby, a ak došlo k úplnému poskytnutiu služby,
* predaj tovaru zhotoveného podľa osobitných požiadaviek spotrebiteľa, tovaru vyrobeného na mieru alebo tovaru určeného osobitne pre jedného spotrebiteľa,
* predaj tovaru, ktorý môže byť vzhľadom na svoju povahu po dodaní neoddeliteľne zmiešaný s iným tovarom,
* predaj zvukových záznamov, obrazových záznamov, zvukovoobrazových záznamov, kníh alebo počítačového softvéru predávaných v ochrannom obale, ak spotrebiteľ tento obal rozbalil – napríklad obsah dodávaný na CD alebo DVD,
poskytovanie elektronického obsahu inak ako na hmotnom nosiči, ak sa jeho poskytovanie začalo s výslovným súhlasom spotrebiteľa a spotrebiteľ vyhlásil, že bol riadne poučený o tom, že vyjadrením tohto súhlasu stráca právo na odstúpenie od zmluvy,
* služba, pri ktorej uzatvorenie zmluvy vedie k rezervácii určitej kapacity – napr. kurzy a školenia.

Kupujúci môže uplatniť právo na odstúpenie zmluvy v písomnej podobe alebo na inom trvalom nosiči (napr. e-mailom), prípadne odoslaním vyplneného formulára, ktorý je dostupný na stránke.

Právo na odstúpenie od zmluvy je možné uplatniť odoslaním oznámenia o odstúpení od zmluvy aj v posledný deň 14-dňovej lehoty.

Po doručení oznámenia o odstúpení od zmluvy predávajúci vráti najneskôr do 14 dní kupujúcemu všetky platby, ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov. Predávajúci vráti platbu rovnakým spôsobom, ako kupujúci použil pri svojej platbe. Kupujúci sa môže s predávajúcim dohodnúť aj na inom spôsobe vrátenia platby.

Predávajúci nie je povinný uhradiť kupujúcemu dodatočné náklady, ak si kupujúci výslovne zvolil iný spôsob doručenia, ako je najlacnejší bežný spôsob doručenia ponúkaný predávajúcim. Dodatočnými nákladmi sa rozumie rozdiel medzi nákladmi na doručenie, ktoré si zvolil kupujúci, a nákladmi na najlacnejší bežný spôsob doručenia ponúkaný predávajúcim.
Pri odstúpení od zmluvy predávajúci nie je povinný vrátiť kupujúcemu platby pred tým, ako mu je tovar doručený alebo kým kupujúci nepreukáže zaslanie tovaru späť predávajúcemu, ibaže predávajúci navrhne, že si tovar vyzdvihne osobne alebo prostredníctvom ním poverenej osoby.

Kupujúci je povinný najneskôr do 14 dní odo dňa odstúpenia od zmluvy zaslať tovar späť alebo ho odovzdať predávajúcemu alebo osobe poverenej predávajúcim na prevzatie tovaru. Lehota podľa sa považuje za zachovanú, ak bol tovar odovzdaný na prepravu najneskôr v posledný deň lehoty.

Pri odstúpení od zmluvy znáša kupujúci iba náklady na vrátenie tovaru predávajúcemu alebo osobe poverenej predávajúcim na prevzatie tovaru a aj náklady na vrátenie tovaru, ktorý vzhľadom na jeho povahu nie je možné vrátiť prostredníctvom pošty.
Kupujúci zodpovedá za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru.

**Odstúpenie od zmluvy – zrušenie účasti na skupinovom kurze alebo individuálnom školení/doučovaní a zmena termínu**

Predávajúci poskytuje kupujúcemu pri objednávke kurzov a školení možnosť odstúpenia od zmluvy nad rámec zákona a kupujúci môže odstúpiť od objednávky kurzu alebo školenia do 14 dní pred začiatkom objednaného skupinového kurzu alebo pri individuálnom školení/doučovaní do 20:00 hodiny predchádzajúceho dňa, kedy bolo individuálne školenie naplánované. Kupujúci môže zrušiť svoju účasť na školení alebo kurze, ak to oznámi predávajúcemu najneskôr 14 dní pred začiatkom skupinového kurzu alebo pri individuálnom školení/doučovaní do 20:00 hodiny predchádzajúceho dňa, kedy bolo individuálne školenie naplánované, a to e-mailom na lingviko@gmail.com alebo telefonicky na čísle 0911 316 984. V prípade takéhoto zrušenia účasti na kurze alebo školení, predávajúci vráti kupujúcemu zaplatenú zálohu do výšky 100% uhradenej zálohy.

Kupujúci môže využiť zmenu termínu kurzu alebo školenia, pokiaľ je to v kapacitných možnostiach predávajúceho. Žiadosť o zmenu termínu je potrebné uplatniť najneskôr 14 dní pred začatím pôvodného termínu. Zmena žiadosti je bezplatná za predpokladu, že cena kurzu alebo školenia v náhradnom termíne je rovná alebo nižšia cene kurzu alebo školenia v pôvodnom termíne. V opačnom prípade je zmena termínu možná len v prípade, ak kupujúci doplatí rozdiel v cene kurzu v pôvodnom a náhradnom termíne.

Ak sa kupujúci nemôže osobne zúčastniť na kurze alebo školení, môže určiť za seba náhradníka za predpokladu, že túto skutočnosť oznámi predávajúcemu najneskôr 14 dní pred plánovaným začiatkom kurzu alebo školenia. Kupujúci oznámi predávajúcemu meno, priezvisko, adresu, dátum narodenia, telefónne číslo a e-mail náhradníka.

V prípade, že kupujúci neoznámi svoju neúčasť na školení ani nepožiada o zmenu termínu, predávajúci účtuje kupujúcemu storno poplatok vo výške 100% z ceny kurzu alebo školenia.

Ak kupujúci vymešká vyučovacie hodiny na kurze alebo školení, predávajúci neposkytuje kupujúcemu žiadnu finančnú kompenzáciu. V odôvodnených prípadoch (absencia na základe predloženého lekárskeho potvrdenia) môže predávajúci poskytnúť kupujúcemu možnosť účasti zameškaných vyučovacích hodín na kurze alebo školení v inom termíne (ak je to z kapacitných dôvodov možné).

V prípade, ak sa na kurz alebo školenie neprihlási dostatočný počet účastníkov (2 a viac), predávajúci môže presunúť termín školenia alebo kurzu, prípadne umožní kupujúcemu pokračovať v inej skupine na rovnakej vedomostnej úrovni. V takýchto prípadoch bude predávajúci bezodkladne informovať kupujúceho telefonicky, e-mailom alebo SMS správou. V prípade zrušenia kurzu alebo školenia zo strany predávajúceho, bude kupujúcemu vrátená celá uhradená suma za kurz alebo školenia. Kúpna cena bude kupujúcemu vrátená na jeho bankový účet do 14 dní odo dňa oznámenia o zrušení kurzu alebo školenia.

**Alternatívne riešenie sporov**

Nakupujúci – spotrebiteľ – má právo obrátiť sa na predávajúceho so žiadosťou o nápravu (e-mailom na lingviko@gmail.com), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho spotrebiteľské práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Zoznam subjektov ARS je možné nájsť na stránke Ministerstva hospodárstva SR www.mhsr.sk. Návrh môže spotrebiteľ podať spôsobom určeným podľa §12 Zákona 391/2015 Z.z.

Spotrebiteľ môže podať sťažnosť aj prostredníctvom platformy alternatívneho riešenia sporov RSO, ktorá je dostupná online na https://ec.europa.eu/consumers/odr/main/index.cfm.

Alternatívne riešenie sporov môže využiť len spotrebiteľ – fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania. Alternatívne riešenie sporov sa týka len sporu medzi spotrebiteľom a predávajúcim, vyplývajúceho zo spotrebiteľskej zmluvy alebo súvisiaceho so spotrebiteľskou zmluvou. Alternatívne riešenie sporov sa týka len zmlúv uzatvorených na diaľku. Alternatívne riešenie sporov sa netýka sporov, kde hodnota sporu neprevyšuje sumu 20 EUR. Subjekt ARS môže od spotrebiteľa požadovať úhradu poplatku za začatie alternatívneho riešenia sporu maximálne do výšky 5 EUR s DPH.

**7. Spracovanie osobných údajov**

Podpisom prihlášky študent súhlasí s tým, aby boli jeho údaje v nej obsiahnuté ďalej spracované. Údaje budú spracované výlučne za účelom plnenia zmluvných povinností vyplývajúcich z tejto zmluvy a taktiež na marketingové účely. Údaje budú zničené a prestanú sa spracúvať ihneď, ako prestanú byť použiteľné na účel, na ktorý boli spracované. Svoj súhlas so spracovaním týchto údajov môže študent na základe písomnej žiadosti kedykoľvek vziať späť. Tým nie je dotknuté právo Spoločnosť spracúvať tieto údaje v rozsahu nevyhnutnom na plnenie zmluvných povinností z tejto zmluvy a/alebo uplatňovanie si svojich práv z nej a zo vzťahov, ktoré vznikli na jej základe.

Študent berie na vedomie a súhlasí s tým, že jednotlivé vyučovacie hodiny realizované v priestoroch školy alebo priestoroch zabezpečených Spoločnosťou sú alebo môžu byť nahrávané nainštalovaným kamerovým systémom, pričom takto vyhotovené záznamy slúžia okrem monitoringu bezpečnosti osôb a majetku aj na sledovanie kvality vyučovacieho procesu s cieľom jeho neustáleho zlepšovania, pričom záznamy sú uchovávané po celú dobu ich využiteľnosti na určený účel. Miestnosti, ktoré sú takto monitorované, sú zvyčajne takto označené grafickou ikonou kamerového systému.

**8. Zodpovednosť**

Spoločnosť nepreberá zodpovednosť za nedosiahnutie špecifických jazykových cieľov študenta súvisiacich s jazykovým kurzom. Spoločnosť nenesie zodpovednosť za zrušenie jazykových kurzov z dôvodu nepredvídateľných okolností (prírodné katastrofy, epidémie, ...)

**9. Špecifické ustanovenia**

Študent sa ďalej zaväzuje neprejednávať s lektorom záležitosti týkajúce sa obchodných podmienok poskytovania jazykových kurzov.

V prípade porušenia povinností uvedených v tomto článku je študent povinný uhradiť Spoločnosti zmluvnú pokutu vo výške päťsto eur za každé jednotlivé porušenie a to aj v prípade, že výučba nebude riadne dokončená.

**10. Záverečné ustanovenia**

Spoločnosť si vyhradzuje právo jednostranne zmeniť tieto všeobecné obchodné podmienky ako aj poplatok za jazykový kurz uvedený na stránke [**www.lingviko.sk**](https://www.volis.sk/). Oznámenie o týchto zmenách bude uverejnené na webovej stránke www.lingviko.sk.

Súčasťou pravidiel Spoločnosti je aj školský poriadok, ktorý je každý poslucháč povinný dodržiavať. Školský poriadok je zverejnený v priestoroch školy a na internete.

Tieto všeobecné obchodné podmienky nadobúdajú účinnosť 1.9.2020.

Dátum: .................................... Podpis: ............................................